La Protectora d’Animals celebra el seu rastell solidari més nadalenc
2025-07-24

Diumenge que ve 16 de desembre, la Societat Protectora d’Animals de Burjassot (SPAB) celebra una nova edició del seu rastell solidari, el qual serà molt nadalenc donades les festes a les quals ens acostem. Com és habitual, aquest mercat ambulant amb el qual la Protectora persegueix recaptar fons per a atendre els animals abandonats, serà en la Plaça de l’Ajuntament, a partir de les 10h.

Els voluntaris i les voluntàries de la Protectora posaran a la disposició dels visitants nombrosos productes com, per exemple, articles de papereria, joguets per a gossos i gats, samarretes, llibres, etc. També estarà la possibilitat d’adquirir unes tasses que l’SPAB ha confeccionat amb motiu del seu desé aniversari i loteria de Nadal de l’SPAB.

A més, els xiquets i xiquetes que acudisquen al rastell, podran participar en els tallers d’elaboració de globoflèxia i confecció de xapes o anar-se’n amb la cara pintada amb motius d’animals.